
Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra propunerii legislative privind declararea municipiului  Ploieşti “ oraş martir “, trimis Comisiei noastre pentru dezbatere şi avizare în fond, cu adresa nr.513 din 3  februarie 2000.



La întocmirea raportului, comisia a avut în vedere şi avizul primit de la Consiliul  Legislativ cu nr.160 din 04.02.2000.



Prin obiectul de reglementare şi conţinutul său proiectul de lege face parte din categoria legilor ordinare.



        PRESEDINTE,



      ION CÎRSTOIU


     SECRETAR,







              IOAN OLTEAN

Comisia pentru administraţie publică,

amenajarea teritoriului şi echilibru 

           ecologic
                                               



Nr.1273/XVIII/6










    3 aprilie 2000

RAPORT

asupra propunerii legislative privind declararea municipiului Ploieşti “oraş martir”.





În urma examinării propunerii legislative privind declararea municipiului Ploieşti “oraş martir”, în şedinţa din 21 martie 2000 , comisia a hotărât că aceasta nu poate fi acceptată şi propune Plenului Camerei Deputaţilor respingerea pentru următoarele motive:



- Comisia a constatat cu surprindere înmulţirea numărului de propuneri legislative care au în vedere atribuirea titlului  de  “oraş erou “ sau “oraş martir “ al revoluţiei din decembrie 1989, unor localităţi din întreaga ţară .



- În cele mai multe cazuri astfel de iniţiative sunt promovate la propunerea şi uneori chiar la presiunea unor asociaţii ale revoluţionarilor, care de regulă, în vederea susţinerii acestor propuneri, prezintă o situaţie prea puţin obiectivă şi reală în legătură cu modul de desfăşurare a evenimentelor din acele zile ale lunii decembrie 1989 .



- Totodată,  nu considerăm oportună atriburea în continuare a unor astfel de titluri, după 10 ani de la revoluţia din 1989,  având în vedere că în această perioadă nu au apărut elemente noi, necunoscute, care să evidenţieze fapte sau acţiuni deosebite ale participanţilor la evenimentele menţionate. 

PREŞEDINTE,   





SECRETAR,

           ION CÎRSTOIU




        

         IOAN OLTEAN

Arh. Victor Cristea
